kardosdrur/scandi-wiki huggingface dataset:
Catherine Bell

Catherine Lisa Bell (født den 14. august 1968 i London) er en britisk født amerikansk skuespillerinde, som indtil for nylig var medspiller i den populære tv-serie Interne Affærer. Bell er medlem af scientology.

Biografi 
Bell er datter af en britisk far af skotsk afstamning og en persisk mor. Da hun var 3 år gammel, blev hendes forældre skilt, og hun flyttede med sin mor til Los Angeles, Californien. Hun fik som 12-årig amerikansk statsborgerskab. Hun medvirkede i forskellige fjernsynsreklamer som barn. Hun gik på University of California, Los Angeles, for at blive biomedicinsk ingeniør eller læge, men droppede ud for at blive model. En af hendes første modeljobs var en udvidet opgave i Japan.

Hendes første optræden på film var som stand-in for Isabella Rossellini i Døden Klæ’r hende (Death Becomes Her) (1992). I 2003 spillede Bell en birolle i komedien Bruce den Almægtige’ (Bruce Almighty), som havde Jim Carrey i hovedrollen. Indtil 29. april 2005 medvirkede Bell også i tv-serien Interne Affærer, som Oberstløjtnant Sarah McKenzie.

Bell taler flydende persisk. Bell er gift med Adam Beason og har en datter, Gemma, som blev født 16. april 2003. Bell har overlevet skjoldbruskkræft, fik sin skjoldbrusk fjernet i sine tyvere og har derfor et kirurgisk ar i nakken.

Bell er berømt i NFL's historie som den eneste person, der i en større publikation har forudsagt deltagerne i, vinderen af, og den endelige score i en Super Bowl, før den regulære sæson. Før 2001-sæsonen begyndte reporterede ”The Sporting News”, at Bell havde forudsagt at resultatet af Super Bowl XXXVI ville blive: New England Patriots 20, St. Louis Rams 17.

Eksterne henvisninger 
 

Skuespillere fra USA
Scientologer
Oplysningskampgne

En oplysningskampagne forekommer, når man systematisk oplyser om forhold, retningslinjer og anden information, som en stor gruppe kan have gavn af at kende til.

Almindelige metoder er OBS-programmerne i tv fra Danmarks Radio , plakater, radiospots eller postomdelte foldere.

Ofte bruges denne meddelelsesform til trafikkampagner, alkoholvejledninger, ændringer i skatteregler, licensoplysning m.v., der generelt er henvendt til hele befolkningen.

Kommunikation
Pete Doherty

Peter Doherty (født 12. marts 1979) er en engelsk rockmusiker, sangskriver og poet. Han er stifter og forsanger af bandet The Libertines  ogforsanger i det engelske band Babyshambles. Doherty voksede op i Hexham i England. Han klarede sig godt i skolen og kom ind på Oxford University og University College London, valgte det sidste, men droppede ud første år. Han flyttede ind i en lejlighed i London med sin gode ven Carl Barât. I 1997 blev Pete spottet af en MTV journalist i en kø til Oasis' nye album Be Here Now. Han blev spurgt hvad han synes om Oasis og svarer, at Noel er en poet, og at Liam er en klokkemand. På det tidspunkt var han ukendt og 18 år. Klippet blev uploadet på YouTube og er set over én million gange.

Pete Doherty dannede i slutningen af 90'erne bandet The Libertines med Carl Barat og to andre. Bandet fik stor succes og helt utrolige anmeldelser for deres andet og sidste album The Libertines'.
Doherty havde i mellemtiden efter en svær skilsmisse udviklet et massivt stofmisbrug af bl.a. heroin og kokain, fik mange skandalesager på halsen, endte i fængsel et par gange (bl.a. efter at have brudt ind i Carl Barâts lejlighed) og fik bøder. I 2004 udelukkede Carl Barat og de andre medlemmer af The Libertines Pete fra deres turne i Japan, grundet hans store stofmisbrug. De gjorde det klart, at Pete var velkommen tilbage, når han havde fået misbruget under kontrol, men dette skete aldrig. Kort efter blev bandet opløst på trods af at det havde fundet en erstatning for Pete.

Doherty dannede, mens han var udelukket fra The Libertines, bandet Babyshambles. Dette blev hurtigt hans hovedprojekt og i november 2005 udgav det albummet Down In Albion, hvor den første single Fuck Forever strøg til tops og endte på en fjerdeplads på den engelske hitliste. Babyshambles har måttet aflyse en del koncerter pga. Dohertys store narkotikamisbrug.
Den 1. oktober 2007 udgav Babyshambles deres andet album, Shotters Nation. 

I marts 2009 udsendte Peter, der i netop denne forbindelse ændrede sig fornavn fra Pete til Peter, Dohertys første og hidtil eneste solo album Grace/Wastelands. Det indeholdt en del gamle sange skrevet og spillet i The Libertines årene. Fra albummet er udgivet to singler, Last of the English Roses og Broken Love Song''. 

I 2010 har The Libertines annonceret, at de genforenes ved to koncerter på Reading- og Leeds festivalerne sommeren 2010. Babyshambles har også annonceret, at de planlægger at udgive deres tredje album i løbet af 2010, men uroligheder internt i bandet har sået tvivl om dette. Det er endnu ikke blevet til noget.

Diskografi 
The Libertines

 Up The Bracket, 2002 (album)

 The Libertines (album), 2004 (album)

Babyshambles

 Down in Albion, 2005 (album)

 The Blinding EP, 2006 (album)

 Shotters Nation, 2007 (album)

 Oh What a Lovely Tour, 2008 (album)

Pete Doherty (solo)

 Grace/Wastelands, 2009 (album)

Sangere fra England
Rockmusikere fra England
Har spillet på Roskilde Festival
Personer dømt for narkokriminalitet
Lejernes Landsorganisation

Lejernes Landsorganisation (forkortet LLO) er en dansk forening for bolig- og erhvervslejere.

Historie
I 1966 gennemførtes der væsentlige ændringer i boliglovgivningen, der ramte lejerne. Der blev åbnet for ejerlejlighedsudstykninger og lejestigninger. Før var lejerne organiseret i to konkurrerende lejerorganisationer: De samvirkende danske Lejerforeninger (stiftet 28. januar 1917) og Danmarks Lejerforbund (stiftet i 1941).

Angrebene på lejernes interesser bidrog til, at de to organisationer i 1966 fandt sammen og dannede Lejernes LO (LLO). Det skete den 29. - 30. oktober 1966 ved en enhedskongres, der blev afholdt på Frederiksberg. Formanden for Danmarks Lejerforbund, Hans Halvorsen, Frederiksberg, blev valgt som formand for den nye fælles organisation. Næstformand blev Arne Christiansen fra De samvirkende danske Lejerforeninger.

Lejernes LO er en landsdækkende organisation med lokale afdelinger rundt i landet. 
Organisationen er aktiv i boligpolitiske spørgsmål nationalt og lokalt. Derudover kan den enkelte lejer søge råd og assistance om lejeforhold.

I 1996 meldte afdelingerne i Odense, Svendborg og Munkebo sig ud af LLO på grund af utilfredshed med blandt andet topstyring fra København.

I 2000 mistede organisationen omkring 5.000 medlemmer grundet interne stridigheder i Hovedstaden. De førte til oprettelsen af organisationen Bosam

Fra august 2015 til januar 2016 ekskluderede Hovedbestyrelsen i LLO adskillige tillidsfolk fra jysk-fynske afdelinger, da de ifølge hovedbestyrelsen handlede mod organisationens love og vedtægter. Dette mente de jysk-fynske afdelinger ikke. De dannede organisationen "Danske Lejere" , der mener, at LLO brød adskillige af organisationens egne vedtægter. De truede de seneste års opbygning af afdelingernes medlemsservice i Jylland-Fyn på deres eksistens.

Forud for kongressen den 27. - 28. oktober 2018 vedtog fire afdelinger af LLO, Aarhus, Randers/Djursland, Esbjerg og Slagelse, at udmelde sig af organisationen af frygt for centraliseringer, der var forslået inden kongressen. Udmeldelserne effektueredes fra 1. januar 2019 .

Ved et hovedbestyrelsesmøde den 5. september 2020 ekskluderede Lejernes LO deres afdeling i Næstved.  Næstved var historisk en af de stærkeste købstadsafdelinger tilknyttet Lejernes LO.

Referencer

Eksterne henvisninger
Lejernes LO

Foreninger fra Danmark
Etableret i 1966
Leje
Boligleje
Blåbæks Mølle

Blåbæks Mølle eller Blåbæk Møller er betegnelsen for først en, siden to, møller i Faxe Sogn, der indgår i et dobbeltanlæg ved Faxe med en funktionsduelig vandmølle og en hollandsk vindmølle, der er restaureret. 

Oprindelig var Blåbæks Mølle en vandmølle, der fik vand fra Faxe Å. Den er opført i 1400-tallet og var i 1472 registreret som tilhørende godset Totterupholm, som nu hedder Rosendal gods.  Da åen ikke altid gav tilstrækkeligt vand, blev der i 1828 opført en vindmølle til at levere hjælpekraft. Den blev opført som kornmølle og blev nedlagt i 1939.
 
Vandmøllen er i privat eje, mens vindmøllen stadig er under Rosendal Gods.  Begge møller blev fredede i 1953. Møllegården er i sin nuværende skikkelse opført ca. 1838 og fremstår næsten uforandret.

Vindmøllens konstruktion 

Møllen er en jordstående hollandsk vindmølle med jordomgang. Undermøllen har gennemkørsel og er bygget i  
kampesten. Overmøllen er ottekantet, bygget af træ og beklædt med spån. Hatten er bådformet og beklædt med spån. Vingerne har hækværk til sejl, og møllen krøjer ved manuel betjening.

Vandmøllens konstruktion 
 
Vandmøllens gravhjul var oprindelig af træ, men er ved en restaurering, der afsluttedes i 1963 erstattet af et hjul af jern. Den er forsynet med to vandhjul, som trækker hver sin kværn. En tilhørende stampemølle er nedlagt.

Noter

Litteratur 
Lebech-Sørensen, Anne Marie: Vindmøller og vandmøller i Danmark, bd. 1 - 4, Forlaget SKIB, 2001-2006

Eksterne henvisninger 

 Dansk Mølle Forum Hjemmeside for alle interesserede i de gamle vand- og vindmøller.
 Møllearkivet Arkiv med kort omtale af gamle vand- og vindmøller.
  

Faxe
Hollandske vindmøller i Danmark
Mølleanlæg
Bygninger, konstruktioner og anlæg i Faxe Kommune
Jeanne Darville

Jeanne-Yvonne Maria Darville (18. august 1923 i København – 9. maj 1995 i Gentofte) var en dansk skuespillerinde.

Hun medvirkede i en række spillefilm, men har også optrådt på flere teaterscener som Frederiksberg Teater, Riddersalen, Betty Nansen Teatret, Det ny Teater, Det kongelige Teater samt i diverse revyforestillinger.

Hun var gift med William Rosenberg, med hvem hun fik to børn, og Frits Helmuth, med hvem hun fik et barn, Pusle Helmuth.

Udvalgt filmografi 
 De tre, måske fire – 1939
 Alle går rundt og forelsker sig – 1941
 Tag til Rønneby Kro – 1941
 Regnen holdt op – 1942
 Afsporet - 1942
 Så mødes vi hos Tove – 1946
 To minutter for sent – 1952

 ‘’Fløjtespilleren’’ -1953

 Verdens rigeste pige – 1958
 Styrmand Karlsen – 1958
 Sømand i knibe – 1960
 En ven i bolignøden – 1965
 Min søsters børn – 1966
 Min søsters børn på bryllupsrejse – 1967
 Min søsters børn vælter byen – 1968
 Min søsters børn når de er værst – 1971
 Agent 69 Jensen i Skyttens tegn – 1978

Eksterne henvisninger 
 
 

Personer fra København
Skuespillere fra Danmark
Hugo Herrestrup

Hugo Herrestrup (født 29. januar 1933 i København, død 22. september 2009) var en dansk skuespiller.

Uddannet fra Odense Teater i 1958, hvor han efterfølgende fik flere roller.

Senere optrådte han op gennem karrieren på bl.a. Aalborg Teater, Aarhus Teater, Fiolteatret, Boldhus Teatret, ABC Teatret og Folketeatret.

Han medvirkede i bl.a. Erasmus Montanus, Nøddebo Præstegård, Henrik og Pernille, Don Juan og Jorden rundt i 80 dage.

Herudover var han engageret i en mængde revyforestillinger, også som instruktør.

I tv har han bl.a. medvirket i serierne Smuglerne, En by i provinsen og Strandvaskeren.

Udvalgt filmografi 
 Far til fire – 1953
 Mariannes bryllup – 1958
 Min kone fra Paris – 1961
 Komtessen – 1961
 Rikki og mændene – 1962
 Bussen 1963
 Frk. Nitouche – 1963
Flådens friske fyre - 1965
 Min søsters børn – 1966
 Hurra for de blå husarer – 1970
 Kærlighed uden stop – 1989

Eksterne henvisninger 
 
 

Personer fra København
Skuespillere fra Danmark
Tokkerup (Faxe Sogn)

Tokkerup er en landsby på Sydsjælland i Faxe Sogn lidt nord for Faxe. Byen er omtalt 1370 (Tokkorp) og blev udskiftet i 1815. Østbanen havde indtil 1974 en station her, som i dag kun er et trinbræt.

Kilder 
 Trap, J. P. Danmark. Præstø Amt. Bind IV, 5. udg., 1955.

Lokaliteter i Faxe Kommune
Frysetørring

Frysetørring er en måde at tørre forskellige produkter på.

Det fundamentale princip i frysetørring er sublimation. Sublimering er en faseovergang direkte fra fast form til gas eller fra gas til fast form uden en mellemliggende væskefase. F.eks. fordampning af sne uden at sneen smelter først. Ved frysetørring af fødevarer fjernes vandet i produktet, men næring, smag, farve mv. forbliver i produktet. 

Frysetørring kan anvendes til tørring af frugt, grønt, kød og mejeriprodukter. Frysetørrede produkter er kendetegnede ved lav vægt og lang holdbarhed. Eksempelvis kan frysetørrede måltider til fjeldvandring typisk holde sig i op til 7 år .

Frysetørring af kaffe
Kaffevæsken nedfryses til minus 40 grader C, hvilket får vandpartiklerne i den koncentrerede kaffe til at danne iskrystaller. Ved sublimationen, udtrækkes isen fra de frosne granulater i et specielt kammer, som tørrer partiklerne ved meget lavt tryk, og tilbage er den opløselige kaffe

 

Konservering af madvarer
Skt. Patricks dag

Sankt Patricks dag, forkortet Skt. Patricks dag, den irske nationaldag, er 17. marts. Dagen er en helligdag i landet, hvor mange butikker, banker osv. er lukket.

Sankt Patrick er Irlands skytshelgen, og han regnes for at have indført kristendommen i landet så tidligt som i det 5. århundrede. Han døde 17. marts 461, og siden er denne dato blevet en nationaldag.

På Skt. Patricks dag mødes irere overalt i verden og fester med øl og musik. Dette sker ofte på irske pubs, der efterhånden er at finde over det meste af verden. Mange steder afholdes der parader, hvor deltagerne er klædt i grønt, som et symbol på Irland.

Eksterne henvisninger 

 Saint Patrick's Day History – slideshow af The Huffington Post
 Saint Patricks Dag på The History Channel

Helligdage
Nationaldage
Johan Jensen

Johan (eller Johann) Jensen er navnet på flere personer:

 Johann Friedrich Jensen (1788-1848) – dansk universitetskurator
 Johan Laurentz Jensen (1800-56) – dansk maler
 Johan Ludvig William Valdemar Jensen (1859-1925) – dansk matematiker
 Johan M. Due Jensen (1887-1955) – dansk underdirektør, cand.polit.
 Johan Jensen (nationalbankdirektør) (1895-1974) – dansk filialdirektør i Nationalbanken
 Johan Jensen (bokser) (1898-1983) – en dansk bokser
 Johan Jensen (skuespiller) (1859-1925) – dansk skuespiller
J.L.W.V. Jensen

Johan Ludvig William Valdemar Jensen, mest kendt som J.L.W.V. Jensen, (født 8. maj 1859 i Nakskov, død 5. marts 1925 på Frederiksberg) var en dansk matematiker og ingeniør. 

Han var søn af boghandler Harald Frederik Jensen og Adelaide født Mohr. I 1888 blev han gift med Agnete From.

Han studerede ved Polyteknisk Læreanstalt og blev senere telefoningeniør.

Jensen er især kendt for Jensens ulighed. I 1915 beviste han også Jensens formel inden for kompleks analyse.

Den 5. april 1907 blev han medlem af Videnskabernes Selskab, og han nåede også at modtaget Ridderkorset.

Eksterne henvisninger 
 Kort biografi (på engelsk) 

Matematikere fra Danmark
Ingeniører fra Danmark
Medlemmer af Videnskabernes Selskab
Riddere af Dannebrog
Personer fra Nakskov
Foreningsformænd fra Danmark
Personer i Kraks Blå Bog (afdøde)
Personer i Dansk Biografisk Leksikon
Æresdoktorer
Alumni fra Danmarks Tekniske Universitet
Nordic Open

Nordic Open var en golfturnering, der blev spillet på Simon's Golf Club i Humlebæk den 7.-10. august 2003. Det var den første afdeling af PGA European Tour, der er blevet spillet i Danmark. Turneringen blev vundet af Ian Poulter foran Colin Montgomerie med bl.a. Søren Hansen på tredjepladsen.

Arrangementet blev dog en økonomisk fiasko for arrangørerne, der gik konkurs efter et millionunderskud.

Se også 
 Made in Denmark

Golf i Danmark
Golfturneringer
Etableret i 2003
Ophørt i 2003
Boyband

Boyband er betegnelse for en musikgruppe bestående af kun drenge eller unge mænd. Et Boyband er typisk styret af en producer, som også ejer bandnavnet. Ofte spiller de ikke på egne instrumenter, men det kan dog forekomme (Jonas Brothers er et godt eksempel). Det ses ofte at medlemmerne ud over at synge, danser. Der er oftest 5 medlemmer i et boyband. 

Betegnelsen boyband opstod i 1980'erne, men konceptet boyband har en lang tradition i musikindustrien. De tidlige Barbershop-grupper med typisk 4 unge mænd, gjorde a capella populært i begyndelsen af 1900-tallet, havde en række træk af boyband. Doo-wop-grupperne i 1940'erne og 1950'erne (bl.a. den amerikanske farvede 4-mands doo-wop gruppe The Ink Spots) havde tilsvarende en række af de karakteristika, der definerer et boyband. I slutningen af 1960'erne og begyndelsen af 1970'erne opstod en række grupper, der blev kraftigt markedsført af pladeselskaberne og som opnåede stor kommerciel succes, eksempelvis The Osmonds og The Jackson 5.

Udvalgte danske boybands
 C21
 Citybois
 Fortyfive Degrees
 Fu:el
 In-Joy
 Lighthouse X
 Page Four
 Unite
 Wasteland

 
Popgrupper
Jello Biafra

Eric Reed Boucher, bedre kendt under scenenavnet Jello Biafra (født 17. juni 1958) er en amerikansk punk-musiker og politisk aktivist, der er bedst kendt fra sin tid som forsanger i Dead Kennedys. Efter bandets opløsning har han været solomusiker og indspillet Spoken word-plader, begge dele på sit pladeselskab Alternative Tentacles. Politisk er han medlem af Det grønne parti, hvor han blandt var opløberen som de grønnes præsidentkandidat i 2000 (hvor Ralph Nader blev det endelige valg). Han er ifølge sig selv anarkist (om end han ikke tror på at anarki kan indføres nu) og tilhænger af civil ulydighed og brugen af humor for at opnå politiske forandringer. Biafra er kendt for at anvende en absurdistisk mediestrategi for at understrege sine holdninger til civile rettigheder, social retfærdighed og anti-korporatisme.

Hans scenenavn er en sammentrækning af varemærket Jell-O og republikken Biafra, der løsrev sig fra Nigeria i 1967 og som efter tre år med en blodig krig med Nigeria, der udløste en omfattende hungersnød og humanitær katastrofe i landet atter blev indlemmet i Nigeria i 1970. Biafras navn er dermed en ironisk kombination af et overflodssamfunds ernæringsfattige masseproducerede desserter og hungersnød.

Biafra er også forsanger i sideprojektet Lard, der også består af tidligere medlemmer af Ministry.

Galleri 

Punkmusikere
Sangere fra USA
Nilpotent matrix

I matematikken og i særdeleshed i lineær algebra er en nilpotent matrix en n×n kvadratisk matrix M, hvor

for et naturligt tal q, hvor 0 betegner nulmatricen. På samme måde er en nilpotent transformation en lineær transformation L med  for et naturligt tal q.

Der er specielle tilfælde af et mere generelt nilpotensbegreb, der ikke kun gælder for matricer og lineære transformationer men for alle elementer i ringe.

Eksempler

Betragt matricen

Den er et eksempel på en 4×4 nilpotent matrix. Bemærk ikke-nul-indgangene i superdiagonalen. Den karakteristiske egenskab ved denne matrix fremstår af potensopløftningen, idet

Superdiagonalen 'rykker en tak op', indtil man til sidst opnår nulmatricen.

Den tilhørende nilpotente transformation L : R4 → R4 er defineret ved:

Egenskaber

Lad M være en n×n nilpotent matrix.

 Det mindste heltal q, der opfylder, at Mq = 0 er mindre end eller lig med n.
 Egenværdierne af M er alle nul. Faktisk gælder, at en matrix er nilpotent, hvis og kun hvis dens egenværdier er nul.
 Det karakteristiske polynomium af M er λn.
 Determinanten og sporet af M er begge nul.
 Enhver streng øvre trekantsmatrix og streng nedre trekantsmatrix er nilpotent.

Klassifikationssætning
Ovenstående eksempel er typisk, som det følgende resultat viser. Enhver nilpotent er kongruent til en blokdiagonalmatrix

hvor blokkene  har ettaller på superdiagonalen og nultaller alle andre steder:

Matricer
Superliga

Superliga kan referere til forskellige sportsligaer internationalt:

 Superligaen – den øverste danske professionelle fodboldrække for herrer.
 1. Süper Lig (sponsornavn: Turkcell Süper Lig) – den øverste tyrkiske professionelle fodboldrække for herrer.
 Grækenlands superliga (Alpha Ethniki) – den øverste professionelle græske fodboldrække. 
 Kosovos Superliga - den øverste professionelle fodboldrække for herrer i Kosovo.
 SuperLiga Galp Energia – det tidligere sponsornavn for den øverste portugiske professionelle fodboldrække for herrer. Fra og med 2006/07-sæsonen er sponsornavnet bwin LIGA.
 Serbiens Superliga (sponsornavn: Meridian Superliga) – den øverste serbiske professionelle fodboldrække for herrer.
 Superliga Femenina – den øverste spanske fodboldrække for kvinder.
 North American SuperLiga – en nordamerikansk fodboldturnering for Primera División de México og Major League Soccer hold.
 Ruslands Superliga – den øverste russiske professionelle ishockeyrække for herrer.
Superliga (sang) er en sang af det danske rockband Nephew.

Se også 
 Super League

Varemærke 

SUPERLIGA er registreret som varemærke i Danmark. Varemærket indehaves af selskabet Superligaen A/S

Kilder
Ortogonal matrix

I matrixteori er en reel ortogonal matrix (eller en reel ortogonalmatrix) en kvadratisk matrix Q hvis transponerede er dens inverse:

Det kan ses, at en ortogonalmatrix har determinant 1 eller − 1, og en ortogonal matrix med determinant 1 kaldes en speciel ortogonal matrix.

Matricer
El-klaver

Ordet el-klaver dækker flere forskellige instrumenter. Betegnelsen bruges oftest om et digital-klaver der skaber lyden vha. samplede klaverlyde. Ordet dækker også instrumenter som Fender Rhodes, Wurlitzer og Clavinet, der er mekaniske elektrisk forstærkede instrumenter, hvor lyden opfanges af pickup'er som på en el-guitar. Ordet bruges også som fællesbetegnelse for diverse Rhodes og Wurlitzer-lyde fx på synthesizere eller digital-pianoer.

Tangentinstrumenter
Absolute Music 26

Absolute Music 26 er en kompilation i serien Absolute Music udgivet den 10. maj 2001.

Spor 
 Rollo & King – "Der Står Et Billed Af Dig På Mit Bord"
 DJ Encore – "I See Right Through To You"
 Safri Duo – "Played-A-Live (The Bongo Song)"
 Dido – "Here With Me"
 Gorillaz – "Clint Eastwood"
 Emma Bunton – "What Took You So Long?"
 Atomic Kitten – "Whole Again"
 Erann DD – "Still Believing"
 Texas – "Inner Smile"
 Roxette – "The Center Of The Heart (Is A Suburb To The Brain)"
 Tim Christensen – "Love Is A Matter Of ..."
 Blå Øjne – "Hos Dig (Er Jeg Alt)"
 Backstreet Boys – "The Call"
 U2 – "Stuck In A Moment You Can't Get Out Of"
 Westlife – "I Lay My Love On You"
 Me & My – "Sleeping My Day Away"
 Bikini – "Do You Always"
 Infernal – "Sunrise"

26
Album fra 2001